Pielikums Nr.1

Madonas novada pašvaldības domes

05.11.2020. lēmumam Nr.463

(protokols Nr.23, 3.p.)

**Iekšējās kārtības noteikumi uzturoties pašizolācijā “Ošupes pamatskola”, Ošupes pagasts, Madonas novads.**

1. Ierodoties pašizolācijas vietā persona tiek reģistrēta žurnālā, kur tiek norādīts personas Vārds un Uzvārds, kontaktinformācija, istabiņas numurs kurā personai jāuzturas pašizolācijas laikā.
2. Persona paraksta apliecinājumu, ka tā nav slima ar COVID -19.
3. Persona ar parakstu žurnālā apliecina, ka pašizolācijas laikā ievēros normatīvo aktu prasības attiecībā uz COVID-19 infektoloģisko pasākumu ievērošanu un iestādes iekšējos kārtības noteikumus.
4. Pie ēkas ārdurvīm uz ielas apaviem ir jāuzvelk bahilas. Ierodoties norādītajā istabiņā ielas apavi ir jāaizstāj ar maiņas apaviem. Tālāka pārvietošanās pa ēku atļauta tikai maiņas apavos.
5. Dodoties ārpus ēkas ir jāuzvelk ielas apavi ar bahilām. Pie ēkas ārdurvīm bahilas ir jānovelk un jāievieto tam paredzētā urnā. Atgriežoties ēkā uz ielas apaviem ir jāuzvelk jaunas bahilas.
6. Ja pašizolācijas laikā persona vēlas saņemt ēdināšanas pakalpojumu no pašvaldības, tad tiek noslēgta attiecīga vienošanās.
7. Pašvaldība ēdienu piegādā:

Pusdienas: 12.00. Silts ēdiens vienreiz lietojamos termotraukos.

Vakariņas: 17.00. Silts ēdiens vienreiz lietojamos termotraukos.

Brokastis: reizē ar vakariņām, sausie produkti sviestmaizēm.

1. Ja pašizolācijas laikā ēdināšanu nodrošina tuvinieki, tad ēdiena piegāde notiek līdz teritorijas nožogojumam un personai ir jādodas saņemt pārtiku pie teritorijas vārtiem.
2. Personai ir jānodrošina sekojošas personīgās mantas: maiņas apavi, personīgie higiēnas piederumi.
3. Personai pašizolācijas laikā, saskaņojot ar administratoru, ir tiesības norādītajā istabiņā ienest citas personīgās mantas, dators, tējkanna, savu gultas veļu u. c. sadzīves priekšmetus, kā arī pārtikas produkti kas neprasa īpašus glabāšanas nosacījumus.
4. Atrodoties pašizolācijā personai maksimāli iespējamo laiku jāatrodas norādītajā istabiņā.
5. Dodoties ārpus istabiņas obligāti jālieto sejas maska, jāveic roku dezinfekcija, jāizvairās no tieša kontakta ar citām personām, kas atrodas pašizolācijā.
6. Personai ir tiesības ievērojot infektoloģisko pasākumus uzturēties ārpus ēkas, norobežotajā teritorijā.
7. Smēķēt atrodoties ēkā kategoriski aizliegts.
8. Kategoriski aizliegts ienest ēkā un lietot alkoholiskos dzērienus un citas apreibinošas vielas.
9. Personu uzturēšanos pašizolācijā uzraudzīs pašvaldības kārtībnieki un valsts policija.
10. Ja pašizolācijas laikā personai pasliktinās veselības stāvoklis, par to nekavējoties ir jāziņo administratoram un ģimenes ārstam. Šādā situācijā administratoram ir tiesības personu pārvietot uz karantīnas telpu, līdz tālākiem personas ģimenes ārsta norādījumiem.
11. Uzturoties pašizolācijas vietā personai ir jāievēro administratora norādījumi. Ar savu uzvedību tā nedrīkst traucēt citu personu uzturēšanos pašizolācijā.
12. Pašvaldībai ir tiesības liegt personai uzturēšanās iespējas pašizolācijas vietā, ja tā neievēro COVID-19 infektoloģisko pasākumus, vai iekšējās kārtības noteikumus, vai neņem vērā administratora norādījumus.
13. Ja pašizolācijas laikā personai tiek konstatēta saslimšana ar COVID-19, tai tiek nodrošināta no pērējām pašizolācijā esošajām personām nodalīta istabiņa, atsevišķi sanitārie mezgli. Personai jāievēro karantīnas nosacījumi.
14. Koplietošanas telpu ikdienas uzkopšanu, virsmu dezinfekciju, atkritumu urnu iztukšošanu no istabiņām veic pašvaldības personāls.